ไปเยี่ยมญาติที่ป่วยเป็น hiv ที่ รพ. ข้างๆเตียงใส่ mask กันเกือบหมด แต่ญาติเราใส่maskปิดแค่ปาก เพราะบ่นหายใจไม่ออก พูดคุยกัน มีโอกาสที่น้ำลายจะทะลุผ่านmask มาได้มั้ยค่ะ กลัวกระเด็นเข้าตาค่ะ
สวัสดีค่ะ HIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนังจากที่กล่าว น่าจะจัดว่ามีความเสี่ยงต่ำ อาจไม่ได้ต้องทำอะไรเพิ่มเติม การที่น้ำลายจากระยะไกล คือไม่ใช่ระยะประชิดกระเด็นมาโดนตาโดยตรงมีโอกาสได้ยากอยู่แล้ว แต่ถ้าเป็นน้ำลายหรือสารคัดหลั่งจากตัวผู้ป่วยกระเด็นมาโดนนัยน์ตาโดยตรงจริงๆนั้น ก็อาจจะมีความเสี่ยงการรับเชื้อได้ แต่ก็น้อยกว่าการมีเพศสัมพันธ์กันหรือการใข้ของมีคมร่วมกันมาก เพราะในน้ำลายของผู้ป่วย HIV มีปริมาณเชื้อที่น้อยมาก หากไม่สบายใจควรแจ้งกับหน่วยป้องกันการระบาดหรือหน่วยโรคติดเชื้อของรพ.เพื่อพบแพทย์ ซักประวัติ ประเมินความเสี่ยงอย่างละเอียดอีกครั้ง